আরচি নদী

আরচি নদী হচ্ছে বাংলাদেশের দক্ষিণ-পূর্বাঞ্চলের কুমিল্লা ও ব্রাহ্মণবাড়িয়া জেলার একটি নদী। নদীটির দৈর্ঘ্য ২৫ কিলোমিটার, গড় প্রস্থ ১৯ মিটার। মৌসুমি এ নদীটির আকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক আরচি নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ৪৮।https://ims.cegisbd.com/rims/RiverInfo/RiverDetailsFull?HZone=5&Rivers=1015

উৎপত্তি ও প্রবাহ
আরচি নদী গোমতী থেকে উৎপন্ন বুড়ি নদীর একটি শাখা নদী। 
এ নদীটি কুমিল্লার  মুরাদনগর উপজেলার আন্দিকোট ইউনিয়নের ডালপা গ্রামের কাছে বুড়ি নদী হতে উৎপত্তি হয়ে পশ্চিম দিক বরাবর বারেশ্বর গ্রাম, আকুবপুর ইউনিয়নের মেটংঘর গ্রাম, বাঙ্গরা পশ্চিম ইউনিয়নের ধনপতিখোলা গ্রাম, শ্রীকাইল ইউনিয়নের রোয়াচালা গ্রাম দিয়ে প্রবাহিত হয়ে তারপর সলফা বাজারের কাছে এসে দক্ষিণমুখী হয়ে কিছু দূর পর সর্বশেষ ব্রাহ্মণবাড়িয়ার বাঞ্ছারামপুর উপজেলার ফরাদাবাদ ইউনিয়নের গাওরাটুলি গ্রামের নিকট আরচি-নালিয়া নদীতে পতিত হয়েছে।https://ims.cegisbd.com/rims/RiverInfo/RiverDetailsFull?HZone=5&Rivers=1015

অন্যান্য তথ্য
আরচি নদীর কোনো উপনদী এবং শাখানদী নেই। স্থানীয়রা এটিকে নদীর বদলে গাঙ্গ বলে থাকে। অত্র নদীর অববাহিকা	৫০ বর্গ কি.মি.। বর্ষা মৌসুমে নদীটিতে নৌকা চলাচল করে।

 আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

 তথ্যসূত্র 

বিষয়শ্রেণী:কুমিল্লা জেলার নদী
বিষয়শ্রেণী:মুরাদনগর উপজেলা